Kina očekuje porast broja putovanja tijekom sezone putovanja za Blagdan proljeća -- China Radio International
Kina očekuje porast broja putovanja tijekom sezone putovanja za Blagdan proljeća
2022-01-18 09:50:19 cri
Share: Facebook Twitter
Foto: VCG
Očekuje se kako će se u kineskoj sezoni putovanja za Blagdan proljeća 2022. ostvariti 1,18 milijarda putovanja, što je porast od 35,6% na godišnjoj razini, ali je 20,3% manje nego u 2020., priopćilo je Ministarstvo prometa.
Sezona putovanja od 40 dana, također poznata kao chunyun, je započela u ponedjeljak i mnogi će ljudi otputovati kako bi se ponovno okupili sa obiteljima za Lunarnu novu godinu ili Blagdan proljeća, koji ove godine pada 1. veljače.
Foto: VCG
Tijekom godišnje putničke navale, koja će ove godine trajati od 17. siječnja do 25. veljače, se očekuje ukupno 280 milijuna putovanja željeznicom, što je za 28,5% više nego u blagdanskoj sezoni prošle godine, priopćila je Kineska državna željeznička grupa.
U civilnom zrakoplovstvu je promet značajno porastao, a broj rezervacija od 17. siječnja do 2. veljače je premašio ukupan broj rezervacija u cijeloj sezoni putovanja za Blagdan proljeća prošle godine, pokazali su podaci tvrtke Qunar.com, vodeće kineske internetske platforme za putovanja.
Željezničke postaje i zračne luke su pojačale napore u zaštiti od bolesti COVID-19, što uključuje olakšavanje beskontaktnih usluga i povećanje dezinfekcije i provjera temperature.